钦定古今图书集成/明伦汇编/官常典/第025卷 > 若水
## 钦定古今图书集成/明伦汇编/官常典/第025卷 > 若水

黄帝有熊氏封昌意于若水。

按《史记？五帝本纪》：“黄帝二十五子，其得姓者十四人。
黄帝居轩辕之丘，而娶于西陵之女，是为嫘祖。嫘祖
为黄帝正妃，生二子，其后皆有天下。其二曰昌意，降居若水。昌意娶蜀山氏女，曰昌仆，生高阳。高阳有圣
德焉。”

按《路史》，“黄帝有熊氏，元妃西陵氏曰儽祖，生昌意元
嚣龙苖。昌意就德，逊居若水。有子三人，长曰干荒，次
安季悃。干荒生帝颛顼，是为高阳氏，安处西土，后曰
安息。悃迁北土，后为党项之辟，为拓跋氏。”

〈注〉《姓书》辩“昌出昌意”，则昌或始封也。然任后自有昌。

颛顼高阳氏，姬姓，名曰颛顼，黄帝氏之曾孙。祖曰昌
意，黄帝之震适也。行劣不似逊于若水。娶蜀山氏曰
“景。”生帝干荒，擢首而谨耳，豭喙而渠股，是袭若水。
娶蜀山氏曰枢，是为河女，所谓淖子也。淖子感摇光
于幽防，而生颛顼。渠头并干，通眉带午，渊而有谋，疏
以知远。年十五而佐小昊，封于高阳。都始孤棘，二十
爰立，乃徙商丘，以故柳城卫仆，皆为颛顼之虚。